এ প্রসঙ্গে জানতে চাইলে ঢাকা বোর্ডের পরীক্ষা নিয়ন্ত্রক শ্রীকান্ত কুমার চন্দ বলেন, প্রশ্নের যেকোনো ভুলের জন্য পরীক্ষার্থীর ক্ষতি হবে না। পরীক্ষা শেষে সব বোর্ডের পরীক্ষা নিয়ন্ত্রকেরা বসে ভুলত্রুটিগুলো পর্যালোচনা করে পরীক্ষার্থীদের পক্ষেই সিদ্ধান্ত নেবেন। এর পাশাপাশি যেসব শিক্ষকের তৈরি করা প্রশ্নে ভুল পাওয়া গেছে, তাঁদের চিহ্নিত করে আইনানুগ ব্যবস্থা নেওয়া হবে।